ขรก.ยิ้มแก้มปริครม.แจกโบนัส
2ปี9.7พันล้านแจกโบนัส ขรก. 2 ปีซ้อน ชุดแรก 3,563 ล้านบาท เม.ย.ลุ้นอีก 6,250 ล้านบาท
20 มี.ค. 2556

2ปี9.7พันล้านแจกโบนัส ขรก. 2 ปีซ้อน ชุดแรก 3,563 ล้านบาท เม.ย.ลุ้นอีก 6,250 ล้านบาท
ที่ประชุมคณะรัฐมนตรี (ครม.) เมื่อวันที่ 19 มี.ค. มีมติเห็นชอบแนวทางการจัดสรรเงินรางวัลประจำปีงบประมาณ 2554 สำหรับส่วนราชการ จังหวัด และสถาบันอุดมศึกษา 3,563 ล้านบาท โดยในต้นเดือน เม.ย.นี้ สำนักงานคณะกรรมการพัฒนาระบบราชการ (ก.พ.ร.) จะเสนอ ครม.ให้พิจารณาแนวทางการจัดสรรเงินรางวัลปีงบประมาณ 2555 ให้ครอบคลุมข้าราชการ 1.46 ล้านคน 
นายทศพร ศิริสัมพันธ์ เลขาธิการ ก.พ.ร. เปิดเผยว่า เงินรางวัลประจำปีหรือเงินโบนัสข้าราชการในปีงบประมาณ 2554 จะเป็นการจ่ายย้อนหลัง และในเดือน เม.ย.นี้ ก.พ.ร.จะเสนอ ครม.ให้อนุมัติจ่ายโบนัสตามผลปฏิบัติงานปี 2555 ในวงเงินทั้งสิ้น 6,250 ล้านบาท 
สำหรับการจัดสรรเงินโบนัสข้าราชการปี 2554 จะแบ่งข้าราชการเป็น 3 กลุ่ม คือ ข้าราชการระดับสูง 13,053 คน วงเงิน 26.1 ล้านบาท เฉลี่ยคนละ 2,000 บาท ข้าราชการระดับกลาง 393,256 คน วงเงินรวม 983.14 ล้านบาท เฉลี่ยคนละ 2,500 บาท และข้าราชการระดับปฏิบัติงาน 1.055 ล้านคน วงเงิน 2,954 ล้านบาท เฉลี่ยคนละ 2,800 บาท
อย่างไรก็ตาม ครม.ได้ห้ามจัดสรรโดยวิธีการหารเฉลี่ย แต่ให้พิจารณาตามผลงาน